gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6907, del 21-11-2012 (2012/10290)

RESOLUCIÓ número 2803, de 6 d'agost de 2012, de l'Alcaldia, per la qual es deixa sense efecte la dedicació completa i es reconeix la dedicació exclusiva de dos regidors del grup polític municipal PSPV-PSOE.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6907

Data del DOGV
:   21-11-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/10325


Data del document
:   14-08-2012

Organisme emissor
:   Ajuntament de Paterna

Tipus de document
:   Resolució

Descriptors 

:   * Paterna

RESOLUCIÓ número 2803, de 6 d'agost de 2012, de l'Alcaldia, per la qual es deixa sense efecte la dedicació completa i es reconeix la dedicació exclusiva de dos regidors del grup polític municipal PSPV-PSOE. [2012/10738]  
El Ple de l'Ajuntament, en sessió extraordinària celebrada el 27 de juny de 2011, va acordar el règim retributiu de càrrecs electes, nombre de regidors amb dedicació exclusiva i determinacions i assignació a cada grup polític, i va facultar l'Alcaldia per al nomenament de tals càrrecs a proposta de cada grup polític. Per Resolució d'Alcaldia número 2803, de data 6 d'agost de 2012, es va deixar sense efecte la dedicació completa reconeguda a la regidora Lorena Benlloch Alfonso del grup polític municipal PSPV-PSOE i es va reconéixer la dedicació exclusiva a José Luis Galán Taengua, regidor del grup polític municipal PSPV-PSOE, amb una retribució anual de 32.197,20 euros.   
  
Cosa que es publica per a coneixement general.  
  
Paterna, 14 d'agost de 2012.- L'alcalde: Lorenzo Agustí Pons.
Diari Oficial de la Generalitat Valenciana


Sumari del DOGV 6927, del 20-12-2012 (2012/11773)

Notificació de la sentència dictada en el juí verbal número 1796/2010.
----------------------------------------------------------------------

### Dades del document

Número de DOGV
:   6927

Data del DOGV
:   20-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11322


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el juí verbal número 1796/2010. [2012/11769]  
Juí verbal 001796/2010  
En este procediment seguit a instàncies de Emivasa contra Samba Sidibe s'ha dictat la sentència, que literalment diu el següent:   
  
«Sentència número 198/2012   
Jutgessa que la dicta: M.ª Asunción Solís García del Pozo.   
Lloc: València.  
Data: 5 de novembre de 2012.  
Dispositiva  
Estime la demanda formulada per la procuradora Amparo Barber Paris, en nom i representació de la mercantil Empresa Mixta Valenciana de Aguas SA, (Emivasa), contra Samba Sidibe, i condemne el citat demandat que pague a l'actora la suma de 834,16 euros, més interessos legals des de la interpel·lació judicial. Declarant resolt el contracte d'abonament al subministrament d'aigua potable i d'instal·lació i manteniment del comptador, subscrit respecte de l'immoble siti a València, carrer Ribera, 23, 7, i condemne el demandat a atindre's a esta declaració, dispose que s'adopten totes les mesures que calguen per al cessament efectiu del subministrament d'aigua amb imposició de costes processals al demandat.  
Contra esta sentència no es pot interposar recurs.   
Esta és la sentència, que pronuncie, mane i firme.»  
I atés que el demandat Samba Sidibe es troba en parador ignorat, expedisc este edicte a fi que li valga de notificació de forma deguda.  
  
  
València, 13 de novembre de 2012.- La secretària judicial: Mercedes Bascuñana Bascuñana.
Diari Oficial de la Generalitat Valenciana


Sumari del DOGV 6840, del 14-08-2012 (2012/8014)

Notificació de resolució. Expedient sancionador número COST/041112/19.
----------------------------------------------------------------------

### Dades del document

Número de DOGV
:   6840

Data del DOGV
:   14-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8014


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució. Expedient sancionador número COST/041112/19. [2012/8014]  
De conformitat amb el que disposen els articles 59.5 i 61 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), segons la redacció donada per la Llei 4/1999, de 13 de gener, de Modificació de la Llei 30/1992 (BOE núm. 12, de 14.01.1999), es fa pública la notificació de la resolució dels expedients sancionadors que s'indiquen, instruïts pel Servici d'Aeroports i Costes, a les persones o entitats denunciades que s'indiquen a continuació, ja que s'ha intentat la notificació en l'últim domicili conegut no s'ha pogut realitzar.  
  
Perquè la persona interessada o interessades puguen tindre coneixement íntegre de l'acte i quede constància de tal coneixement, podrà comparéixer en el termini de deu dies des de la publicació del present anunci en el Diari Oficial de la Comunitat Valenciana, en la seu del Servici d'Aeroports i Costes d'esta Direcció General de Transports i Logística, sítia a 46975 València, avinguda de Blasco Ibáñez, número 50, de 09.00 a 14.00 hores.  
Resolució expedient número COST/041112/19.  
De conformitat amb el que disposa la Llei 22/1988, de Costes (BOE núm. 181, de 29.07.1988), i Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), segons la redacció donada per la Llei 4/1999, de 13 de gener, de modificació de la Llei 30/1992 (BOE núm. 12, de 14.01.1999), s'ha acordat declarar la caducitat inicial i arxiu de l'expedient sancionador de referència.  
  
València, 13 d'agost de 2012.- L'instructor de l'expedient: José María Torner Borda.
Diari Oficial de la Generalitat Valenciana


Sumari del DOGV 6835, del 07-08-2012 (2012/7553)

Informació pública de la sol·licitud d'autorització administrativa i aprovació de projecte d'execució d'instal·lació elèctrica. Expediente ATASCT/2012/51/46.
-------------------------------------------------------------------------------------------------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7553


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la sol·licitud d'autorització administrativa i aprovació de projecte d'execució d'instal·lació elèctrica. Expediente ATASCT/2012/51/46. [2012/7553]  
Als efectes previstos en l'article 9 del Decret 88/2005, de 29 d'abril (DOCV de 05.05.2005), que establix els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, se sotmet a informació pública la instal·lació elèctrica que s'indica:  
Peticionari: Iberdrola Distribució Elèctrica, SAU.  
Emplaçament de la instal·lació: Benicull del Xúquer.  
Documents sotmesos a informació pública:  
- Projecte. Denominació: projecte de modificació de l'ampliació de la subestació transformadora de 220/20 kV denominada ST Benicull, situada en les parcel·les 44 i 149 del polígon 4.  
Pressupost: 2.747.554,92 €.  
Es fa públic per a coneixement general i perquè totes les persones físiques o jurídiques que es consideren afectades en els seus drets puguen examinar la documentació relacionada en el Servici Territorial d'Energia, situat en el carrer Gregori Gea, 27, de València, així com adreçar al servici territorial esmentat, les al·legacions (en doble exemplar) que consideren oportunes, en el termini de vint dies a partir de l'endemà de la publicació d'este anunci.  
Transcorregut el termini esmentat sense que hi haja al·legacions, es considerarà que està conforme, i decaurà en el dret al tràmit corresponent, això sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.  
  
València, 18 de juny de 2012.- El cap del Servici Territorial d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 6736, del 16-03-2012 (2012/2503)

RESOLUCIÓ de 7 de març de 2012, de la Universitat de València, per la qual nomena Antonio Cuñat Cuñat professor titular d'universitat, de l'àrea de coneixement Fonaments de l'Anàlisi Econòmica.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6736

Data del DOGV
:   16-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/2503


Data del document
:   07-03-2012

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 7 de març de 2012, de la Universitat de València, per la qual nomena Antonio Cuñat Cuñat professor titular d'universitat, de l'àrea de coneixement Fonaments de l'Anàlisi Econòmica. [2012/2503]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 12 de desembre de 2011 (BOE 20 de desembre), per a la provisió de la plaça núm. 2046 de professor titular d'universitat (concurs núm. 76/2011), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Antonio Cuñat Cuñat professor titular d'universitat, de l'àrea de coneixement Fonaments de l'Anàlisi Econòmica, adscrita al departament Anàlisi Econòmica.  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
  
  
València, 7 de març de 2012.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6837, del 09-08-2012 (2012/7569)

Notificació de la sentència dictada en el procediment ordinari número 1195/2010.
--------------------------------------------------------------------------------

### Dades del document

Número de DOGV
:   6837

Data del DOGV
:   09-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7569


Organisme emissor
:   Jutjat de Primera Instància i Instrucció número 4 de Vila-real

Tipus de document
:   Edicte

Notificació de la sentència dictada en el procediment ordinari número 1195/2010. [2012/7569]  
Procediment ordinari 001195/2010  
De: Banco Bilbao Vizcaya Argentaria, SA.   
Procuradora: María Pilar Barrachina Pastor.  
Contra: Luciana Reis.  
En este procediment de juí ordinari, seguit a instàncies de Banco Bilbao Vizcaya Argentaria, SA, contra Luciana Reis, s'ha dictat la sentència que, literalment, diu el següent:  
«Sentència número 234/12  
Vila-real, 9 de març de 2012  
María Teresa Agut García, jutgessa substituta del Jutjat de Primera Instància i Instrucció número 4 de Vila-real, he vist estes actuacions de juí ordinari número 1195/2010, promogudes a instàncies de l'entitat Banco Bilbao Vizcaya Argentaria, SA, i en representació seua per la procuradora dels tribunals, Pilar Barrachina Pastor, i assistida pel lletrat Vicente García-Arquimbau Pérez de Heredia, contra Luciana Reis, declarada en situació processal de rebel·lia, en este procediment de reclamació d'una quantitat, i sobre la base dels següents  
  
Dispositiva  
Estime íntegrament la demanda interposada per la procuradora dels tribunals, Pilar Barrachina Pastor, en nom i representació de l'entitat l'entitat Banco Bilbao Vizcaya Argentaria, SA, contra Luciana Reis, i dispose:   
Declarar resolt correctament el contracte marc de les operacions de préstec que lligava Banco Bilbao Vizcaya Argentaria, SA, i Luciana Reis.  
Condemnar esta demandada a pagar a l'entitat actora la quantitat de 9.13547 euros. Amb relació als interessos caldrà ajustar-se al fonament de dret quart d'esta resolució. S'imposen les costes a la part demandada.  
Mode d'impugnació: mitjançant un recurs d'apel·lació davant de l'Audiència Provincial de Castelló (article 455 LECn).  
El recurs s'ha de preparar mitjançant un escrit que cal presentar en este Jutjat, en el termini de 20 dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna (article 457.2 LECn).  
Esta és la sentència que pronuncie, mane i firme.  
La sentència anterior va ser donada, llegida i publicada per la jutgessa que la va dictar, mentres celebrava audiència pública el mateix dia de la data; jo, la secretària judicial, en done fe».  
I atés que la persona demandada, Luciana Reis, es troba en parador desconegut, expedisc este edicte a fi que li valga de notificació de forma deguda.  
  
Vila-real, 2 de juliol de 2012.- La secretària judicial: Carmen García Poveda.
Diari Oficial de la Generalitat Valenciana


Sumari del DOGV 6703, del 31-01-2012 (2012/528)

Notificació de la sentència dictada en el judici verbal número 1570/2007.
-------------------------------------------------------------------------

### Dades del document

Número de DOGV
:   6703

Data del DOGV
:   31-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/528


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 1570/2007. [2012/528]  
Jutgessa que la dicta: Gloria Moxica Pruneda.  
Lloc: Torrevieja (Alacant).  
Data: 30 de gener de 2009.   
Judici verbal 001570/2007   
Part demandant: Comunitat de Propietaris Edifici La Paz.  
Part demandada: William Mccoy i Sharon Elizabeth Teresa Moss.   
  
Sobre: altres verbals.   
En el judici a què es fa referència s'ha dictat la resolució que té el text que, literalment, és com segueix:  
Dispositiva   
Estime de forma íntegra la demanda presentada pel procurador el senyor Díez Saura, en nom i representació de la Comunitat de Propietaris Edifici La Paz, contra William Maccoy i Sharon Elizabeth Teresa Moss, i condemne William Maccoy i Sharon Elizabeth Teresa Moss a pagar a la demandant la quantitat de tres-cents dihuit euros i trenta-sis cèntims, interessos legals des de la interposició de la demanda, que seran incrementats en dos punts des que es notifique aquesta sentència, i les costes d'aquest procediment.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn). Així mateix, el demandat condemnat ha d'acreditar que ha complit les exigències de l'article 449.4 de la Llei d'Enjudiciament Civil.  
Aquesta és la sentència, que pronuncie, mane i firme.   
Publicació. La sentència anterior ha sigut donada, llegida i publicada pel magistrat/ada que la va dictar, mentre celebrava audiència pública en el mateix dia de la data. Jo, el secretari/ària judicial, en done fe.  
  
Torrevieja, 30 de gener de 2009».  
Atés que es desconeix el domicili o la residència actuals de la part demandada, mitjançant la provisió de 16 d'octubre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència.   
  
Torrevieja, 16 d'octubre de 2009.- La secretària judicial: Purificación Guillamón Ayala.
Diari Oficial de la Generalitat Valenciana


Sumari del DOGV 6890, del 26-10-2012 (2012/9525)

Notificació de la sentència dictada en el juí verbal número 1192/2011.
----------------------------------------------------------------------

### Dades del document

Número de DOGV
:   6890

Data del DOGV
:   26-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9525


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el juí verbal número 1192/2011. [2012/9525]  
Procediment: Juí verbal 001192/2011-2  
De: Zurich Insurance, PLC  
Procuradora: Florentina Pérez Samper  
Contra: Fernando Espinosa Ferran y Ocaso, SA, Compañia de Seguros y Reaseguros  
Procuradora: Laura Lucena Herráez  
  
En este procediment de juí verbal seguit a instàncies de Zurich Insurance, PLC contra Fernando Espinosa Ferran, Ocaso, SA, Compañía de Seguros y Reaseguros, s'ha dictat sentència, l'encapçalament i part dispositiva de la qual és del tenor literal següent:  
«Sentència número 179/2012  
València, 11 de setembre de 2012.  
Juan Carlos Arterós Mora, magistrat titular del Jutjat de Primera Instància número 10 de València, he vist estes actuacions de juí verbal, seguides en este Jutjat amb el número 1192/2011, promogudes per Zurich Insurance, PLC sucursal a Espanya, representada per la procuradora Florentina Pérez Samper i defesa per la lletrada Mª Angustias Rabadán Serrano, contra Fernando Espinosa Ferran, declarat en situació de rebel·lia, i contra Ocaso, SA, Compañía de Seguros y Reaseguros, representada per la procuradora Laura Lucena Herráez i defesa per la lletrada Mª Julia Valcárcel Rodríguez, sobre la reclamació d'una quantitat en exercici d'acció subrogatòria.  
Dispositiva  
1. Estime parcialment la demanda interposada per Zurich Insurance PLC, sucursal a Espanya contra Fernando Espinosa Ferran y Ocaso, SA, Compañía de Seguros y Reaseguros, condemne solidàriament els demandats a pagar a l'actora la quantitat de mil cinc-cents tretze euros amb vint-i-cinc cèntims (1.513,25 €), més el seu interés legal a meritar des de l'11 de juliol de 2011, data d'interposició de la demanda.  
  
2. Cada part ha de pagar les costes causades a instàncies seues i les comunes a mitges.  
Notifiqueu esta resolució a les parts, feu-los saber que és ferma i que no s'hi pot interposar cap recurs (art. 455.1 de la Llei d'Enjudiciament Civil, modificat per Llei 37/2011, d'11 d'octubre).  
  
Que el secretari expedisca una testimoniança d'esta resolució, perquè s'unisca a les actuacions corresponents, i que porte l'original al llibre de sentències d'este Jutjat.  
Esta és la meua sentència, que pronuncie, mane i firme».  
I atés que el demandat, Fernando Espinosa Ferran, es troba en parador ignorat, expedisc este edicte a fi que li valga de notificació de forma deguda.  
  
València, 11 de setembre de 2012.- El secretari: José Ramón González Ordóñez.
Diari Oficial de la Generalitat Valenciana


Sumari del DOGV 6907, del 21-11-2012 (2012/10358)

Notificació de la sentència dictada en el juí verbal número 301/2012.
---------------------------------------------------------------------

### Dades del document

Número de DOGV
:   6907

Data del DOGV
:   21-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10285


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el juí verbal número 301/2012. [2012/10150]  
Juí verbal 000301/2012  
Part demandant: Banco Bilbao Vizcaya Argentaria, SA.  
Part demandada: Justyna Anna Szweda i Marcin Szweda.  
Sobre: altres verbals.   
Jesús Lorenzo Álvarez, secretari del Jutjat de Primera Instància número 5 de Dénia, faig saber:   
Que en el juí a què es fa referència s'ha dictat la resolució en la dispositiva de la qual literalment diu el següent.   
«Dispositiva:  
Estime la demanda interposada a instàncies de Banco Bilbao Vizcaya Argentaria, SA, compareixent assistit de procurador dels tribunals Enrique Sastre Botella i defesos per lletrat José Sastre Bertomeu contra Justyna Anna Szweda i Marcin Sweda, declarats en rebel·lia, declare que els demandats deuen a l'actora la suma reclamada, condemne en conseqüència Justyna Anna Szweda i Marcin Sweda a pagar a l'actora Banco Bilbao Vizcaya Argentaria, SA, la suma 1.510,49 euros amb els interessos legals meritats des de la demanda i tot això amb la imposició de les costes meritades.   
  
Esta resolució és ferma i no s'hi pot interposar cap recurs.   
Esta és la meua sentència, ho pronuncie, ho mane i firme.»   
Publicació. La sentència anterior va ser donada, llegida i publicada pel jutge o la jutgessa que la va dictar, mentres celebrava audiència pública el mateix dia de la data; jo, el secretari judicial, en done fe.  
  
Dénia, 23 d'octubre de 2012.  
Atés que es desconeix el domicili o residència actuals de la part demandada, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència.   
  
Dénia, 23 d'octubre de 2012.- El secretari judicial: Jesús Lorenzo Álvarez.